ตร.เร่งสอบ โชเฟอร์กระบะโหดใช้มีดฟันรถแท็กซี่พังเละ 
โลกออนไลน์แห่แชร์คลิปวิดีโอเหตุการณ์ คนขับรถกระบะสีขาวคันหนึ่งกำลังโวยวายด่าทอรถแท็กซี่สีชมพูที่จอดต่อท้าย คลิปนี้เผยแพร่โดยสมาชิกเฟซบุ๊กชื่อว่า Chanon Saetang ระบุข้อความว่า ,กระบะวิ่งไล่ฟัน Taxi คืนวันที่ 16 มีนา ลุง Taxi แค่จิ้มตูดเบาๆ ลงมาจากรถ วิ่งเอามีดไปฟันรถเขา 2-3 ที เกินไปไหม? Taxi ก็ไม่ได้กวนเลยนะ ลุงน่าสงสารมาก จะช่วยแล้วแฟนห้ามไว้บอกมันมีมีด ช่วยแชร์ ประจานมันหน่อยครับ ผมซูมทะเบียนไว้แล้ว ลำดับเหตุการณ์ อยู่ใต้คอมเม้นท์นะครับ, หลังจากที่คลิปนี้ได้เผยแพร่ออกไป ชาวเน็ตหลายคนก็วิพากษ์วิจารณ์พฤติกรรมไม่เหมาะสมของคนขับรถกระบะ,(,ชมคลิป,),ด้านสายตรวจโซเชียล ไทยรัฐออนไลน์ ได้ติดต่อไปยัง นายชานน แซ่ตั้ง เจ้าของคลิปวิดีโอเปิดเผยว่า เหตุการณ์ในคลิปเกิดขึ้นเมื่อวันที่ 16 มี.ค. เวลาประมาณ 23.00 น. บริเวณ 3 แยกประชาราษฎร์บำเพ็ญ ห้วยขวาง ตนเป็นผู้อยู่ในเหตุการณ์ ตอนที่มาถึงได้เห็นรถกระบะจอดอยู่หน้ารถแท็กซี่แล้ว คนขับรถกระบะกำลังเปิดประตูออกมาถือมีดด้ามยาวเข้าไปฟันหน้ากระจกรถแท็กซี่ และฟันรัวๆ ที่กระจกฝั่งคนขับรถจนกระจกแตก พร้อมกับโวยวายว่า รถแพง ตอนแรกตนคิดจะเข้าไปช่วยแต่เห็นว่ามีมีดด้ามยาวจึงได้แต่ถ่ายคลิปไว้ จากนั้นกระบะก็ได้ขับรถออกไป,ส่วนทางด้านฝั่งคนขับรถแท็กซี่ นายสมัย เครือสวัสดิ์ ได้เปิดเล่าเหตุการณ์กับสายตรวจโซเชียล ไทยรัฐออนไลน์ว่า บริเวณดังกล่าวเป็นสามแยก และรถกระบะได้ขับรถแซงขวาขึ้นไป แต่แซงไม่พ้น ทำให้ล้อหลังด้านซ้ายของกระบะมาเฉี่ยวชนกับรถแท็กซี่ของตน จากนั้นคนขับรถกระบะก็ลงจากรถ พร้อมหยิบมีดมาฟันและทุบกระจกแท็กซี่ โดยที่ตนยังนั่งอยู่ในรถและไม่ทันได้พูดอะไรสักคำ เบื้องต้นตนบาดเจ็บแค่รอยฟกช้ำที่แขนด้านขวาเท่านั้น วันนี้ (17 มี.ค.) จะนำหลักฐานทั้งคลิปวิดีโอ เบาะแสทะเบียนรถ และชื่อของคนขับรถกระบะไปให้กับทางตำรวจ ที่ สน.ห้วยขวางเพิ่มเติม และทิ้งท้ายว่า ผมต้องหาเช้ากินค่ำ ตอนนี้รถก็เสียหายเยอะ ไม่มีรถขับแล้ว,ความคืบหน้าล่าสุด ด้านร.ต.ท.วิชชาทัศน์ โชติวัฒนทวีชัย ร้อยเวรสอบสวนเจ้าของคดี สน.ห้วยขวาง เปิดเผยว่า เบื้องต้นคนขับรถแท็กซี่มาแจ้งความแล้ว กำลังอยู่ในขั้นตอนการสอบสวน รอเช็กข้อมูลและเรียกคู่กรณีมาพบ หากคืบหน้าอย่างไรจะรายงานให้ทราบต่อไป
โลกออนไลน์แห่แชร์คลิปวิดีโอเหตุการณ์คนขับรถกระบะสีขาวคันหนึ่งกำลังโวยวายด่าทอรถแท็กซี่สีชมพูที่จอดต่อท้าย
กระบะ,คนขับรถกระบะ,โชเฟอร์,รถแท็กซี่,แท็กซี่,ฟัน,มีดฟัน,มีดด้ามยาว,อุบัติเหตุ,คนท้าย,ข่าว,คลิป,คลิปวิดีโอ,คลิปรถกระบะ,สน.ห้วยขวาง,ข่าวด่วน,ข่าวไทยรัฐ,ไทยรัฐ,ไทยรัฐออนไลน์,Thairath,สายตรวจโซเชียล,โซเชียล